mk mk mk mk ru mk ru ru mk mk hbs_cyr ru mk mk mk hbs_cyr ru mk ru mk mk ru hbs_cyr ru mk mk mk mk mk hbs_cyr mk mk mk hbs_cyr mk hbs_cyr ru mk mk mk mk uk ru mk ru uk hbs_cyr ru mk mk mk hbs_cyr mk ru mk hbs_cyr mk mk mk hbs_cyr mk mk ru mk mk mk hbs_cyr ru mk mk mk mk mk mk mk mk mk mk mk mk mk mk mk mk en mk ru mk mk mk mk mk bg mk mk mk mk mk mk mk mk mk mk mk mk mk mk mk mk cs mk cs mk cs mk cs bg cs hbs_cyr hbs_cyr mk mk mk mk mk mk mk mk mk mk mk uk mk ru ru mk mk ru mk mk mk mk mk mk en es ru hbs_cyr ru de fr en mk en en en en
Ковачевски од Солун: Скопје и Тирана губат драгоцено време поради неодобрувањето на преговарачката рамка | МКД.мк
Сигурен сум дека имаме владино мнозинство, вели Ковачевски
И приватните компании да бидат општествено одговорни,...
МЗТ Скопје по петти пат го освои Суперкупот на Македонија
Владата вети дека на 15 октомври ќе почне грејната сезона...
Баскет КАМ го доби дуелот со Бадел 1862 и го освои...
Поранешен репрезентативец на Русија и фудбалер на Евертон...
Ковачевски од Солун: Скопје и Тирана губат драгоцено време поради неодобрувањето на преговарачката рамка
Трите клучни приоритети за нашата земја во овој период на најголема светска криза по Втората светска војна, се реализацијата на енергетските проекти, регионалната соработка и интеграција на Македонија во ЕУ, порача премиерот Димитар Ковачевски од Самитот на Процесот за соработка во Југоисточна Европа (ПСЈИЕ) што се одржува во Солун.
„Нема поголема и поефикасна одлука за зајакнување на стабилноста на регионот на Југоисточна Европа од отворањето на процесот на пристапување во ЕУ за Северна Македонија и Албанија овој јуни под француското претседателство без никакво натамошно одлагање“, рече Ковачевски во своето обраќање.
Тој додаде дека поради неодобрувањето на преговарачката рамка, Македонија и Албанија губат драгоцено време, а тоа значи и зајакнување на интересот на трети страни во регионот.
Ковачевски потсети дека интеграцијата во ЕУ е една од главните стратешки цели на Северна Македонија, оти нашето законодавство е околу 45 отсто усогласено со законодавството на ЕУ, како и тоа дека државава покажала дека е доверлив партнер и бараме и дека работиме неуморно на решенија кои ќе го укинат ветото што го кочи процесот на проширување на ЕУ.
„Ние сме должни како Влада да најдеме брзо, но не избрзано решение кое ќе го чува нашиот идентитет и јазик и ќе се заснова на европските вредности, имајќи го предвид достоинството на нашите граѓани. Постојано покажуваме дека Северна Македонија е земја на пријателство и соживот, преку примерот на нашата функционална демократија. Ова се нашите автентични карактеристики. Така светот не препознава денес. Градиме пријателства. Посветени сме на изнаоѓање заемно прифатливи решенија. Во тој дух и на тој начин, Северна Македонија ги презеде сите неопходни чекори за деблокирање на процесот на проширување на ЕУ. И додека навлегуваме во четвртиот месец од војната во Украина, сега сите можеме да се согласиме дека проширувањето на ЕУ со Северна Македонија и Албанија не е само прашање на проширување, туку пред се е прашање на заеднички стратегиски ангажман и безбедносно прашање. Интеграцијата во овој нов контекст значи заедничка заложба за градење силна, стабилна и обединета Европа, како дом на демократските и цивилизациски вредности“, рече Ковачевски.
Во обраќањето тој нагласи дека трите клучни приоритети за нашата земја во овој период на најголема светска криза по Втората светска војна, се реализацијата на енергетските проекти, регионалната соработка, како и од неопходноста од интеграција на Северна Македонија во ЕУ.
Во однос на светската енергетска криза и растот на цените како резултат на воената агресија врз Украина, тој посочи дека глобалните последици кои ги чувствува целиот свет бараат итна заедничка координација преку платформи како што е ПСЈИЕ.
„Постои чувство на итност за натамошна заедничка координација со цел веднаш да одговориме на заедничките предизвици преку корисни платформи како што е ПСЈИЕ, но и во синергија со ЕУ. Во тој поглед, ја поздравивме подготвеноста на ЕУ да ги вклучи земјите од Западен Балкан во заедничката платформа за купување гас, со цел диверзификација на енергетските резерви, најмногу испораките на гас и зајакнување на енергетската безбедност. Северна Македонија е посветена на зголемување на енергетската диверзификација и независност за поддршка на нашата национална безбедност, а со тоа ќе ги спречи влијанијата од климатските промени“, рече Ковачевски.
Во таа насока, додаде тој, Северна Македонија започна значајни проекти за енергетска транзиција и инвестиции во обновлива енергија.
Во однос на важноста на регионалната соработка премиерот Ковачевски подвлече дека Северна Македонија е целосно посветена на регионалната интеграција преку политички, економски и безбедносни иницијативи и целосно ја поддржуваме поблиската економска интеграција. Во тој контекст Ковачевски дискутираше и за важноста од имплементација на Стратегијата ЈИЕ 2030 усвоена минатата година во Анталија.
„Можности за унапредување на регионална соработка има и во рамки на Берлинскиот процес и иницијативата Отворен Балкан. На Самитот на Отворен Балкан бев домаќин оваа среда во Охрид заедно со претседателот Вучиќ и премиерот Рама, а се приклучија и премиерот Абазовиќ и претседавачот на советот на министри на Босна и Херцеговина, Тегелтија. И покрај тоа што се разновидни по својот состав и содржина, сепак, сите овие иницијативи се стремат да ни овозможат поголем економски раст што е клучен предуслов за стабилност и просперитет. Отворен Балкан ни обезбеди платформа да разговараме меѓу себе, форум за да се договориме за заеднички проекти и средства за дејствување за подобрување на нашата заедничка иднина“, потсети Ковачевски.
Тој истакна дека Иницијативата е практична имплементација на 4-те слободи на ЕУ и оти веруваме дека отстранувањето на бариерите што го ограничуваат регионалното слободно движење на луѓе, стоки, капитал и услуги има голем потенцијал за економски заживување на регионот и за понатамошна подготовка за идна интеграција во заедничкиот внатрешен пазар на ЕУ.
„Отворен Балкан е одлична иницијатива но не е, не се стреми да биде, ниту може да биде алтернатива на ЕУ“, рече Ковачевски.
Тој, заедно со лидерите на државите и владите на земјите членки во Процесот за соработка во Југоисточна Европа (ПСИЈЕ) денеска во Солун, учествуваше на Самитот на шефови на држави и влади на земјите членки на Процесот за соработка во Југоисточна Европа. На самитот со премиерот Ковачевски присуствуваа вицепремиерот за европски прашања Бојан Маричиќ и министерот за надворешни работи Бујар Османи.
Со Самитот претседаваше премиерот на Грција, Кирјaкос Мицотакис, а на високо ниво учествуваше и германскиот канцелар Олаф Шолц и претседателот на Европскиот Совет, Шарл Мишел.
Сигурен сум дека имаме владино мнозинство, вели...
Владата вети дека на 15 октомври ќе почне...
Нема реконструкција на Влада, СДСМ по потврдната...
Ковачки: Дали роднина го спасил Ковачевски од...
Поднесовме иницијатива за референдум, не...
OMO Илинден Пирин: Геноцидната политика на...
10 Јуни 2022 - 19:14
Oтворена „Винска визија“ вкрстени патишта на балканското вино, македонското како предводник
АД ЕСМ уверува дека со сите капацитети ќе произведува струја за граѓаните
Ковачевски: Со Отворен Балкан за заедничко обезбедување храна и електрична енергија
Ковачевски и Мишел: Францускиот предлог ги вклучува сите македонски позиции
Протече документ од Брисел: „Веднаш да се прекинат...
Кремљ објави кој е минималниот услов за завршување на...
Захарова: Бајден да одговори дали САД ја реализираа својата...
Полски европарламентарец по оштетувањето на Северен тек: „...
Русија побара итна седница на Советот за безбедност на ОН
Што се чита во комшии?
Северен тек во воздух го дигнаа Американците
Ништо не и е, мачкај ја со ракија
Ова е од пред само една година
Макрон, боли ли газето?
Ендрју Шулц, свака ти дала
Скриените облици на конверзионата терапија
Во Македонија не постои никаква забрана за конверзиона терапија, а лиценцираните психолози што може да се јават како спроведувачи или наведувачи на ваква „терапија“, за жал, не сносат никакви последици.
Дефлексијата во Гешталт-терапијата – зошто избегнуваме контакт со околината?
Доколку чувствуваме дека нашиот труд ќе биде награден со успех, ќе ѝ приоѓаме на околината со апетит, доверба и храброст.
Бранко Азески Пораките од Даути бизнис форумот
Од општи формулации кон конкретни разговори.
Издавач:  Портал њуз ДОО
02 / 3256-696  •  02 / 3256-956
078 / 219-341  •  078 / 219-342
Сите написи се користат само за лично информирање. Преземање, нивно користење и реемитување се можни само со посебен договор со основачот на порталот.
Designed and developed by